Ou foto's van voorouers 'koppel verlede aan toekoms' | Netwerk24
Ou foto's van voorouers 'koppel verlede aan toekoms'
Deur Charné Kemp 07 Desember 2018 07:56
'n Belgiese fotograaf wat foto's in Bloemfontein neem van mense wat geraamde portrette van hul voorouers in hul voorhuise vashou, glo sy werk koppel die verlede aan die toekoms.
Bessie Moreki. Foto: Jo Voets
Netwerk24 Foto: Jo Voets
Derek de Bruyn. Foto: Jo Voets
Eerwaarde Israel Swanepoel. Foto: Jo Voets
"Ek is vanjaar terug om dié projek voort te sit, en beplan om tot aan die einde van Januarie te bly.
"Ek neem die foto's in hul huise met die mure as agtergrond. Die mure is dikwels kleurvol geverf wat 'n interessante agtergrond van die mens in sy intieme omgewing skets.
"Ek gebruik meesal natuurlike lig wat deur deure of vensters val, of neem foto's op stoepe in die skaduwee."
"Bessie Moreki (91) het gesê sy is dankbaar teenoor haar ouers vir 'n liefdevolle huis en omdat hulle haar skool toe gestuur het, al moes sy die destydse minderwaardige bantoe-onderwys se leerplan volg.
"Ek gee vir die mense wat poseer elkeen 'n gedrukte kleurfoto. Ek het al baie vriende oor die jare heen gemaak. Sommige herken my nou nog, selfs op straat, al het ek hulle lank gelede afgeneem."
Voets hoop om 'n uitstalling van sy foto's in Suid-Afrika en Europa te hou, en hopelik 'n boek te publiseer.